section_heading: Karijera
paragraph_text: Iako je trebao biti odvjetnik okrenuo se glumi sredinom '90-ih. Imao je manju ulogu 1997. godine u filmu Sutra nikad ne umire, osamnaestom filmu o britanskom agentu Jamesu Bondu, te ulogu u američkoj miniseriji Attila 2001. godine. Zaradio je pozitivne kritike nakon nastupa u mjuziklu Joela Schumachera iz 2004. godine Fantom Opere. Tri godine poslije postao je svjetski poznat ulogom Kralja Leonida u filmu 300. Od tada pojavljivao se u uspješnim filmovima kao što su P.S. Volim te (2007.), RocknRolla (2008.), Gola istina, Građanin opasnih namjera (2009.) i Lovac na glave (2010.).